Филипсбург (Свети Мартин)

Филипсбург () — главно гратче на холандската територија Свети Мартин на истоимениот остров во Карибите. Сместен е на теснец помеѓу Големиот Залив и Големата Солена Бара навнатре во островот. Претставува важен трговски средиште за целиот остров, чија јужна половина е холандска. Во 2011 г. гратчето броело 1.327 жители.

 Историја 
Гратчето е основано во 1763 г. од шкотскиот капетан Џон Филипс кој бил во служба на Холандија и набргу стекнало на важност во меѓународната трговија. Има две тврдини кои сведочат за неговата стратешка важност во минатото, наречени Амстердам и Вилем.

 Клима 
Островот има тропска саванска клима (класа Aw), и е посув од другите краишта на североисточните Кариби поради дождовната сенка која ја фрлаат планините, притоа сушејќи ги североисточните пасати. Најсув е периодот од јануари до јули, а највеќе врнежи има од септември до ноември, кога честопати настапуваат ураганите во регионот.

 Туризам 
мини|десно|250п|Пазарот во Филипсбург.
Главна трговска улица е Фронт Стрит (во прев. „Предна Улица“) во самиот центар на градот, која има доста продавници. Пристаништето редовно го посетуваат голем број патнички крстосувачи, меѓу кои и најголемите и најпознатите.

Сообраќај

Воздухопловство
мини|десно|Авион на превозникот „Корсер“.
Заадно од Филипсбург е сместен Меѓународниот аеродром „Принцеза Јулијана“ (IATA: SXM, ICAO: TNCM), кој важи за своевидна знаменитост поради полетувањата и слетувањата во физички ограничен простор. Особено популарен е млазниот истисок на авионите при полет, кој предизвикува бранови и ги воодушевува посетителите, иако ова може да биде опасно доколку луѓето не се придржуваат до безбедносните напатствија.

 Образование 
Во гратчето има неколку училишта:"Список на училишта  — Управа на Свети Мартин. 
 „Орање“ — државно основно училиште
 „Сестра Борџа“ — полудржавно основно училиште
 „Свети Јосиф“ — полудржавно основно училиште
 „Песочен часовник“ — полудржавно средно училиште

Покрај училиштата, Филипсбург има и јавна библиотека наречена „Јубилејна библиотека на Филипсбург“.Контакт . Јубилејна библиотека на Филипсбург. 

 Наводи 

 Надворешни врски 

 Јубилејна библиотека на Филипсбург  — Јавна библиотека на Свети Мартин 
 Филипсбург — Голема руска енциклопедија 
 Филипсбург на Фејсбук

Категорија:Свети Мартин (Холандија)
Категорија:Главни градови во Карибите
Категорија:Појавено во 1763 година
Категорија:Населени места основани во 1763 година